Lisice (TV serija)

**Lisice** je srpska televizijska serija, snimana po scenariju Ane Rodić i u režiji Gorčina Stojanovića iz 2002. godine, ovo je savremena igrana serija od 18 epizoda.

## Kratak sadržaj

Lisice je priča o četiri drugarice: Mimi, Branki, Staši i Nađi, koje bezuspešno pokušavaju da nađu princa svog života. Na kraju druge decenije života zaključuju da je predstojeća godina poslednja prilika da pronađu ljubav i udaju se. Lisice su priča o poteri za srećom, priča o bežanju od ustaljenog života odraslih, priča o novoj osećajnosti. Devojke se svakodnevno okupljaju u kafiću Foks čiji je vlasnik Mima.

## Likovi
* **Mima** (Hana Jovčić) Živi sama. U ogromnom, moderno uređenom stanu, s mačkom, papagajem i možda još kojom životinjom pride. Vlasnica je kafića u koji svraća retko ko izuzev dežurne ekipe devojaka. Igra na kartu čvrste fasade iza koje se kriju mističnost i ženstvenost. Muškarci s kojima provede noć najčešće je razočaraju već prvog jutra. Zaljubljena je u Damira, dugogodišnjeg prijatelja i vlasnika susednog, uvek punog kafića. Damirove bezobzirne replike obično rešava krošeom ili udarcem kolenom među prepone. Dodatnu komplikaciju u Miminom životu čini Filip, pisac koji je u nju onomad bio zaljubljen, koji je u međuvremenu počeo da živi s izvesnom Sanjom, ali koga to ipak neće sprečiti da se ponovo zaljubi u Mimu. Pored njega, tu su i roditelji koji je stalno podsećaju da bi trebalo da se uda, brat čiji je brak pred razvodom i mačka koja je ostala u drugom stanju sa komšijskim mačorom.
* **Branka** (Nataša Marković) Živi sa bakom. U ogromnom, moderno uređenom stanu. Ima psa koji joj je poklonjen "za lečenje samoće“. Izdržavaju je roditelji koji žive negde daleko. Igra na kartu urbane devojke sposobne da izgovori sve što joj padne na pamet. Ima dugogodišnjeg dečka Andreja, kojeg je više puta prevarila. U trenutku kada on prevari nju, cela stvar se raspada - mamin sin Andrej odlučuje da krene u Pariz, za devojkom sa kojom je prevario Branku. Nežno prijateljstvo s kelnerom u Miminom kafiću uspeće da pokvari rečenicom "'Ajde da se sada malo ljubimo" i, još fatalnije, "Ali ja ne umem da budem sama“. Karijeru kelnerice zamenjuje karijerom spikerke zadužene za TV prognozu, a zatim, sticajem okolnosti, postaje voditeljka rok emisije.
* **Nada** (Radmila Tomović) Ne zna se ni s kim ni gde zapravo živi, ali je jedina čija karijera ide uzlaznom linijom: od sekretarice postaje nešto kao asistent direktora. Završila fakultet. Igra na kartu drskosti, a drugi deo nastupa bazira na čednosti. Kao dete samohrane majke, oduvek u zavadi s muškim rodom. Iako večito provokativno odevena, uspela je da ostane devica - slobodnom voljom, "čuvajući se za brak“. Pošto konačno izgubi nevinost sa "čovekom svog života", nastupa nova romantična faza.
* **Staša** (Jelena Stupljanin) Živi sa majkom, u ogromnom, moderno uređenom stanu. Na dobrom putu da postane večiti student. Igra na kartu bespomoćnog treptanja, smeškanje i prenemaganja. Iz nepoznatih razloga, privlače je isključivo oženjeni muškarci - što ona obično otkrije kad je već suviše kasno za korak nazad. I oženjeni i neoženjeni mogu da je osvoje sa jednom i po rečenicom, koja se najčešće bazira na konstataciji "Kako si lepa" ili "Kako si neshvaćena“. Čita knjige o modernoj psihologiji i svoje probleme obično iznosi taksistima. Sa jednim od njih otišla i u krevet pošto joj je rekao da je lepa i da bi je rado oženio.

## Uloge

## Veze
* Seks i grad

## Reference

## Vanjske veze
* 
* Lisice („Vreme“ 20. februar 2003.)